මෙවර මහ මැතිවරණයේදී ශ්‍රී ලංකා පොදුජන පෙරමුණට ජාතික ලැයිස්තු මන්ත්‍රීධුර 17ක්, සමගි ජනබලවේගයට ජාතික මන්ත්‍රිධූර 07ක් මෙන්ම ජාතික ජනබලවේගය, එක්සත් ජාතික පක්ෂය, අපේ ජනබල පක්ෂය, ඉලංගෙයි තමිල් අරසුපක්ෂය, අකිල ඉලංගෙයි තමිල් කොංග්‍රසයට එක් ජාතික ලැයිස්තු මන්ත්‍රි ධුරය බැගින් හිමිවුණා.ශ්‍රී ලංකා පොදුජන පෙරමුණ සිය ජාතික ලැයිස්තු මන්ත්‍රීධූර පසුගිය 07 වැනිදා නම් කළ අතර  අද දිනයේ ජාතික ලැයිස්තු මන්ත්‍රී ධුරය සදහා ඉලංගෙයි තමිල් අරසු පක්ෂය නම් කලේ තවරාසා කලෙයිඅරසන් වයි.ඊයේ දිනයේ රැස්වී ඔවුන් මෙම තීරණයගත් පත් එම්.ඒ.සුමන්දිරන් සදහන් කළේ.කෙසේ වෙතත්, සමගි ජනබලවේගයේ ජාතික ලැයිස්තු මන්ත්‍රීධූර 07 පිළිබදව අවසන් තීරණය පක්ෂ නායක සජිත් ප්‍රේමදාස සමග හෙට පැවත්වෙන රැස්වීමේදි තීරණය කිරීමට නියමිත බවයි එහි ජාතික ලැයිස්තු අපේක්ෂක තිස්ස අත්තනායක ප්‍රකාශ කළේ.සමගි ජන බලවේගය නියෝජනය කරන සියලූ පක්ෂ අදාල සාකච්ජාවට සහභාගි වීමට නියමිත අතර එහිදි තෝරා පත් කර ගන්නා සාමාජිකයින් මැතිවරණ කොමිසමට දැනුම් දීමට නියමිත බවද ඔහු වැඩිදුරටත් ප්‍රකාශ කළා.